LDP har i lange perioder siden 1955 regjert med rent flertall i underhuset i Japans riksdag. Unntakene er periodene 1993–1996 og 2009–2012. Da halve overhuset var på valg i 2007, mistet LDP også flertallet der, men gjenvant kontrollen i 2012. Siden slutten av 1990-årene har LDP hatt partiet Kōmeitō som en fast samarbeidspartner. LDP fant opprinnelig sin hovedmotstander i Japans sosialistparti, men i 1990-årene ble denne rollen overtatt av Det demokratiske parti, som gikk i oppløsning etter regjeringsskiftet i 2012.